



|  |
| --- |
| Prijedlog plana proračuna za  2020 godinu  s projekcijama za 2021. i 2022. godinu |
|  |
| OPĆINA DUGOPOLJE |

SADRŽAJ

[1. ZAKONSKA OSNOVA 4](#_Toc30073730)

[2. PRIHODI I PRIMICI PO EKONOMSKOJ KLASIFIKACIJI 7](#_Toc30073731)

[3. PRIHODI 8](#_Toc30073732)

[3.1. Prihodi od poreza 8](#_Toc30073733)

[3.2. Prihodi od pomoći 9](#_Toc30073734)

[3.3. Prihodi od imovine 9](#_Toc30073735)

[3.4. Prihodi od upravnih i administrativnih pristojbi, pristojbi po posebnim propisima i naknada 9](#_Toc30073736)

[3.5. Donacija te kazne upravne mjere i ostali prihodi 10](#_Toc30073737)

[3.6. Prihodi od prodaje nefinancijske imovine 10](#_Toc30073738)

[4. RASHODI I IZDACI PRORAČUNA PO EKONOMSKOJ KLASIFIKACI 11](#_Toc30073739)

[4.1. Rashodi i izdaci proračuna po ekonomskoj klasifikaciji 11](#_Toc30073740)

[4.2. Plan rashoda i izdataka po skupinama rashoda 12](#_Toc30073741)

[1.1. 4.2.1. Rashodi poslovanja 12](#_Toc30073742)

[2.1. Rashodi za nabavu nefinancijske imovine 14](#_Toc30073743)

[4.3. Rashodi i izdaci proračuna po organizacijskoj klasifikaciji 15](#_Toc30073744)

[1.1. Program 1000 Djelatnost predstavničkih tijela 17](#_Toc30073745)

[2.1. Program 2000 Javna uprava i administracija 18](#_Toc30073746)

[3.1. Program 2001 Upravljanje imovinom 19](#_Toc30073747)

[4.1. Program 2002 Predškolski odgoj 19](#_Toc30073748)

[5.1. Program 2003 Osnovno, srednjoškolsko i visoko obrazovanje 20](#_Toc30073749)

[6.1. Program 2004 Promicanje kulture 21](#_Toc30073750)

[7.1. Program 2005 Program razvoj civilnog društva 22](#_Toc30073751)

[8.1. Program 2006 Razvoj sporta i rekreacije 22](#_Toc30073752)

[9.1. Program 2007 Socijalna skrb i poticanje demografske obnove 22](#_Toc30073753)

[10.1. Program 2008 Organiziranje i provođenje zaštite te Program 2009 Zaštita, očuvanje i unapređenje zdravlja 23](#_Toc30073754)

[11.1. Program 2004 Promicanje kulture 24](#_Toc30073755)

[12.1. Program 2011 Promicanje razvoja turizma 24](#_Toc30073756)

[13.1. Program 2012 Zaštita okoliša 25](#_Toc30073757)

[14.1. Program 2013 Razvoj i sigurnost prometa 25](#_Toc30073758)

[15.1. Program 2014 Razvoj i upravljanje sustava vodoopskrbe, odvodnje i zaštite voda, te Program 2015 Održavanje komunalne infrastrukture 26](#_Toc30073759)

[16.1. Program 2016 Prostorno uređenje i stanovanje 27](#_Toc30073760)

[4.4. Rashodi i izdaci po funkcijskoj klasifikaciji 28](#_Toc30073761)

[4.5. Rashodi i izdaci proračuna po izvorima financiranja 28](#_Toc30073762)

[5. POPIS TABLICA 30](#_Toc30073763)

[6. POPIS SLIKA 30](#_Toc30073764)

[7. POPIS GRAFIKONA 30](#_Toc30073765)

1. ZAKONSKA OSNOVA

Na osnovi članka 39. Zakona o proračunu (Narodne novine broj 87/08, 136/12, 15/15), predstavničko tijelo jedinice lokalne i područne (regionalne) samouprave obvezno je do kraja tekuće godine donijeti proračun za iduću proračunsku godinu i projekcije proračuna za sljedeće dvije proračunske godine.

Navedenim aktom omogućava se financiranje poslova, funkcija i programa koje izvršavaju upravna tijela, a radi ostvarivanja javnih potreba i prava građana, koji se temeljem posebnih zakona i drugih na zakonu zasnovanih propisa financiraju iz javnih prihoda, odnosno iz proračuna općine. Pri sastavljanju prijedloga planskih dokumenata primjenjuje se zakonom propisana metodologija glede sadržaja proračuna, programskog planiranja, proračunskih klasifikacija i drugo.

U slučaju da predstavničko tijelo ne donese proračun prije početka proračunske godine, privremeno se, na osnovi odluke o privremenom financiranju, nastavlja financiranje poslova, funkcija i programa u visini koja je neophodna za njihov daljnji rad.

Smjernice ekonomske i fiskalne politike za razdoblje 2020. – 2022 koje je Vlada usvojila na svojoj 173. sjednici održanoj 1. kolovoza 2019. izrađene su na temelju Nacionalnog programa reformi Republike Hrvatske za 2019. i Programa konvergencije Republike Hrvatske za razdoblje 2019. - 2022. Sukladno Zakonu o proračunu a na temelju Smjernica, Ministarstvo financija je sastavilo Upute za izradu proračuna jedinica lokalne i područne (regionalne) samouprave za razdoblje 2020. - 2022. te iste dostavila županijama, gradovima i općinama.

Plan proračuna Općine Dugopolje za razdoblje od 2020. do 2022. godine sastavljen je sukladno odredbama Zakona o proračunu, Pravilnika o proračunskim klasifikacijama (NN 26/10 i 120/13), Pravilnika o proračunskom računovodstvu i računskom planu (NN 124/14, 115/15, 87/16 i 3/18) te donesenim Smjernicama Vlade RH.

Prijedlog financijskog plana proračuna za razdoblje 2020. - 2022. u skladu s odredbama Zakona o proračunu sadrži:

* procjene prihoda i primitaka iskazane po vrstama za razdoblje 2020. - 2022.,
* plan rashoda i izdataka za razdoblje 2020. - 2022., razvrstane prema proračunskim klasifikacijama i
* obrazloženje prijedloga financijskog plana.

Proračunske klasifikacije iz Pravilnika proračunskih klasifikacija čine okvir kojim se iskazuju i sustavno prate prihodi i primici te rashodi i izdaci po nositelju, cilju, namjeni, vrsti, lokaciji i izvoru financiranja. Proračuni i proračunski korisnici dužni su u procesima planiranja, izvršavanja, računovodstvenog evidentiranja i izvještavanja iskazivati prihode i primitke te rashode i izdatke prema proračunskim klasifikacijama u skladu s odredbama Zakona o proračunu i Pravilnika..

Proračunske klasifikacije iz Pravilnika o proračunskim klasifikacijama su sljedeće:

* ***Organizacijska*** klasifikacija sadrži povezane i međusobno usklađene (hijerarhijski i s obzirom na odnose prava i odgovornosti) cjeline proračuna i proračunskih korisnika koje odgovarajućim materijalnim sredstvima ostvaruju postavljene ciljeve.
* ***Programska*** klasifikacija sadrži rashode i izdatke iskazane kroz aktivnosti i projekte, koji su povezani u programe temeljem zajedničkih ciljeva.
* ***Funkcijska*** klasifikacija sadrži rashode razvrstane prema njihovoj namjeni.
* ***Ekonomska*** klasifikacija sadrži prihode i primitke po prirodnim vrstama te rashode i izdatke prema njihovoj ekonomskoj namjeni.
* ***Lokacijska*** klasifikacija sadrži rashode i izdatke razvrstane za Republiku Hrvatsku i za inozemstvo.
* ***Izvori*** financiranja sadrže prihode i primitke iz kojih se podmiruju rashodi i izdaci određene vrste i namjene.

i kao takve primijenjene su u izradi Plana Proračuna općine Dugopolje za 2020. godinu, te projekcije proračuna za 2021. i 2022. godinu.

Općinsko vijeće donosi proračun za proračunsku godinu s projekcijama za sljedeće dvije godine i to na propisanoj razini ekonomske klasifikacije, odnosno na razini podskupine - trećoj razini za proračun, odnosno na razini skupine - drugoj razini za projekcije.

Usvajanje proračuna na višoj razini jedan je od ključnih mehanizama koji omogućuje određenu fleksibilnost u njegovom izvršavanju.

Proračun se sastoji od općeg i posebnog dijela te plana razvojnih programa. Posebni dio Proračuna sastoji se od rashoda i izdataka raspoređenih po programima (aktivnostima i projektima) unutar razdjela, glava i proračunskih korisnika, definiranih u skladu s organizacijskom klasifikacijom Proračuna. Stoga *su sve aktivnosti i projekti raspoređeni u odnosu na programe odnosno funkcije kojima pripadaju*.

Plan razvojnih programa sadrži ciljeve i prioritete razvoja Općine Dugopolje povezane s programskom i organizacijskom klasifikacijom proračuna. Prilikom planiranja prihoda uzeta je u obzir realizacija istih u 2019. godini te procjena njihovog kretanja u narednom razdoblju uz uvažavanje gospodarskih i društvenih specifičnosti na lokalnoj razini. S obzirom na niz nepoznanica o mogućim kretanjima na državnoj razini u odnosu na ekonomsku i fiskalnu politiku nove Vlade Republike Hrvatske, procjena prihoda za ovo plansko razdoblje od 2020. do 2022. godine temeljila se isključivo na postojećim propisima uz uvažavanje Uputa Ministarstva financija za izradu proračuna jedinica lokalne i područne (regionalne) samouprave za razdoblje 2020.– 2022. godine.

1. PRIHODI I PRIMICI PO EKONOMSKOJ KLASIFIKACIJI

Ekonomska klasifikacija prikaz je prihoda i primitaka po prirodnim vrstama te rashoda i izdataka prema ekonomskoj namjeni kojoj služe.

Računi ekonomske klasifikacije razvrstani su u razrede, skupine, podskupine, odjeljke i osnovne račune, a za dodatne potrebe mogu se otvarati analitički računi.

Proračun Općine Dugopolje za 2020. godinu predlaže se u iznosu od 53.407.300,00 kn i to kako slijedi:

* 44.794.300,00 kn prihoda poslovanja
* 8.613.000,00 kn prihoda od prodaje nefinancijske imovine

U nastavku dan je detaljni grafički prikaz planiranih prihoda i primitaka u trogodišnjem razdoblju.

Grafikon 1. Pregled planiranih prihoda Općine Dugopolje za razdoblje 2020.-2022. godine

Izvor: JUO Općine Dugopolje

1. PRIHODI
   1. Prihodi od poreza

Prihodi od poreza obuhvaćaju porez na dohodak od nesamostalnoga rada (porez na plaće zaposlenih osoba sa prebivalištem na području Općine Dugopolje, porez na dohodak od samostalnih djelatnosti (obrta), porez na dohodak od imovine, udjela u dobiti i sl. Osim navedenih poreza sukladno Odluci o općinskim porezima (Službeni vjesnik 6/17) u tu skupinu proračunskih prihoda spadaju i porez na nekretnine, porez na potrošnju te porez na kuće za odmor.

U 2020. godini porezni prihodi planiraju se u iznosu od 7.601.000,00 kn, predstavljaju 14,23 % planiranih ukupnih prihoda u 2020. godini. Najveći udio u prihodima poslovanja predstavljaju prihodi od *Poreza i prireza na dohodak* koji iznose 6.500.000,00 kn*.*

Grafikon 2. Pregled planiranih prihoda od poreza u 2020. godini

Izvor: JUO Općine Dugopolje

* 1. Prihodi od pomoći

U 2020. godini Općina Dugopolje planira ostvariti 19.942.100,00 kn *Prihoda od pomoći od subjekata unutar općeg proračuna*. Odnosi se na prihode čija je namjena unaprijed ugovorom definirana, odnosno moraju se utrošiti sukladno ugovorom definiranoj investiciji. Najveći udio navedenih prihoda odnosi se na projekte financirane putem nacionalnih i nadnacionalnih programa (Izgradnja reciklažnog dvorišta, Izgradnja dječjega vrtića Dugopolje, PPI i dr.)

* 1. Prihodi od imovine

Prihodi od imovine kao sljedeća podskupina prihoda poslovanja planirani su u 2020. godini u iznosu od 643.200,00 kn.

Prihodi od imovine obuhvaćaju Prihode od financijske i Prihode od nefinancijske imovine. Prihodi od financijske imovine jesu: kamate (po vrijednosnim papirima, na oročena sredstva i depozite po viđenju, zatezne kamate).

Najveći udio u prihodima od imovine u proračunu Općine Dugopolje planirani su kroz Prihode od nefinancijske imovine u iznosu od 592.600,00 kn.

* 1. Prihodi od upravnih i administrativnih pristojbi, pristojbi po posebnim propisima i naknada

Prihodi od upravnih i administrativnih pristojbi, pristojbi po posebnim propisima i naknada planirani su u iznosu od 16.020.000,00 kn. Najveći udio prihoda odnosi se na Prihode od komunalnog doprinosa i naknada (Grafikon 3.-naredna stranica), i to u iznosu od 15.950.000,00 kn što čini 29,86 % ukupnih prihoda Općine. Namjena navedenih prihoda definirana je zakonom i pripadajućim pod zakonskim aktima.

,

Grafikon 3.: Prikaz planiranih prihoda od komunalnih doprinosa i naknada

Izvor: JUO Općine Dugopolje

* 1. Donacija te kazne upravne mjere i ostali prihodi

Prihodi od prodaje materijalne imovine (vlastiti prihodi korisnika i tender dokumentacije) u 2020. godini planiraju se u iznosu od 578.000,00 kn kn, dok prohodi od kazne i upravne mjere planiraju se u iznosu od 10.000,00 kn.

* 1. Prihodi od prodaje nefinancijske imovine

Prihodi od prodaje nefinancijske imovine planiraju se i iznosu od 8,613.000,00kn, a odnose se na:

* Prihode od prodaje materijalne imovine-prirodnih bogatstava 8.238.000,00 kn
* Prihodi od prodaje građevinskih objekata 375.000,00 kn

Pod prihodima od prodaje građevinskih objekata podrazumijeva se prodaja prava korištenja obiteljskih grobnica.

1. RASHODI I IZDACI PRORAČUNA PO EKONOMSKOJ KLASIFIKACI
   1. Rashodi i izdaci proračuna po ekonomskoj klasifikaciji

Sukladno planiranim prihodima tekuće godine, planirani su i rashodi u ukupnom iznosu od 53.407.300,00 kn, te je izvršena raspodjela sredstava u proračunu na rashode poslovanja (skupina 3) u iznosu od 23.578.300,00 kn i na rashode za nabavu nefinancijske imovine (skupina 4) u iznosu od 27.259.000,00 kn.

U 2020. godini planirana su sredstva za otplatu glavnice odobrenog dugoročnog kredita u iznosu od 2.570.000,00 kn. Otplata kredita ugovorena je mjesečno prema *Otplatnom planu*.

U Prijedlogu plana Proračuna Općine Dugopolje za 2020. godinu primijenjeno je programsko planiranje poštujući funkcijsku i ekonomsku klasifikaciju, te izvore financiranja.

U nastavku (naredna stranica) daje se prikaz rashoda prema ekonomskoj klasifikaciji odnosno prema osnovnim skupinama rashoda i izdataka kroz razdoblje 2020. - 2022. godine.

Tablica br 1.: *Prikaz planiranih rashoda i izdataka za razdoblje 2020.* *–* *2022.* *prema osnovnim vrstama*

|  |  |  |  |
| --- | --- | --- | --- |
| *Rashodi* | *Plan 2019.* | *Plan 2020.* | *Plan 2021.* |
| *Rashodi poslovanja* | 23.578.300,00 | 22.966.452,00 | 22.905.452,00 |
| *Rashodi za zaposlene* | 3.138.600,00 | 3.134.450,00 | 3.080.950,00 |
| *Materijalni rashodi* | 7.164.000,00 | 7.139.570,00 | 7.132.070,00 |
| *Financijski rashodi* | 461.500,00 | 466.090,00 | 466.090,00 |
| *Pomoći dane u inozemstvo i unutar općeg proračuna* | 2.320.000,00 | 2.141.200,00 | 2.141.200,00 |
| *Naknade građanima i kućanstvima na temelju osiguranja i druge naknade* | 2.870.000,00 | 2.898.700,00 | 2.898.700,00 |
| *Ostali rashodi* | 7.624.200,00 | 7.186.442,00 | 7.186.442,00 |
| *Rashodi za nabavu nefinancijske imovine* | 27.259.000,00 | 10.344.850,00 | 10.344.850,00 |
| *Rashodi za nabavu neproizvedene dugotrajne imovine* | 399.000,00 | 350.400,00 | 350.400,00 |
| *Rashodi za nabavu proizvedene dugotrajne imovine* | 26.860.000,00 | 9.994.450,00 | 9.994.450,00 |
| *Izdaci za financijsku imovinu i otplate zajmova* | 2.570.000,00 | 2.595.700,00 | 2.595.700,00 |
| *Izdaci za otplatu glavnice primljenih kredita i zajmova* | 2.570.000,00 | 2.595.700,00 | 2.595.700,00 |

Izvor: JUO Općine Dugopolje

* 1. Plan rashoda i izdataka po skupinama rashoda

U nastavku daje se pojašnjenje predloženog plana rashoda i izdataka proračuna za razdoblje 2020. - 2022. godinu po skupinama rashoda.

* + 1. 4.2.1. Rashodi poslovanja

Rashodi poslovanja planiraju se u 2020. godini u iznosu od 23.578.300,00 kn. Rashodi poslovanja obuhvaćaju rashode za zaposlene, materijalne i financijske rashode, rashode za subvencije, pomoći, naknade i ostale rashode. U nastavku slijedi detaljniji prikaz pojedinih skupina rashoda unutar rashoda poslovanja.

* + - 1. Rashodi za zaposlene

Rashodi za zaposlene planiraju se u iznosu 3.138.600,00 kn a odnose se na rashode za zaposlene u Jedinstvenom upravnom odjelu, plaće načelnika odnosno izvršne vlasti te proračunskih korisnika. Rashodi za zaposlene obuhvaćaju bruto plaće, doprinose na plaće i ostale rashode za zaposlene.

* + - 1. Materijalni rashodi

Materijalni rashodi planiraju se u 2020. godini u iznosu 7.164.000,00 kn, a odnose se na rashode za izvršavanje programskih aktivnosti i redovno poslovanje općinske uprave.

U strukturi materijalnih rashoda najveći je udjel rashoda za usluge koje su u planu za 2020. godinu planirane u iznosu od 5.179.000,00 kn, odnosno 72,29 %. Rashodi za usluge odnose se na komunalne usluge, intelektualne usluge, usluge tekućeg i investicijskog održavanja objekata i druge rashode vezane za objekte općinske uprave, te na tekuća i investicijska održavanja objekata komunalne infrastrukture kao što je održavanje zelenih površina, nerazvrstanih cesta, javne rasvjete, kanalske mreže, održavanje groblja i slično.

* + - 1. Financijski rashodi

Financijski rashodi se planiraju u iznosu 461.500,00 kn u planu proračuna Općine Dugopolje za 2020. godinu. Unutar financijskih rashoda planiraju se rashodi za bankarske usluge i usluge platnog prometa kao i za ostale financijske rashode.

Pomoći dane u inozemstvo i unutar općeg proračuna planirane su u iznosu od 2.370.000,00 kn. a odnose se na tekuće i kapitalne pomoći unutar općeg proračuna, tekuće i kapitalne pomoći proračunskim korisnicima drugih proračuna, kapitalni prijenosi između proračunskih korisnika istog proračuna temeljem prijenosa EU sredstava.

* + - 1. Naknade građanima i kućanstvima na temelju osiguranja i druge naknade

Naknade građanima i kućanstvima na temelju osiguranja i druge naknade planiraju se u iznosu 2.870.000,00 kn u planu Proračuna Općine Dugopolje za 2020. godinu. Naknade građanima i kućanstvima odnose se najvećim dijelom na naknade unutar Socijalnog programa Općine Dugopolje.

Planom proračuna također su predviđene jednokratne pomoći za korisnike težeg imovinskog stanja. Jednokratne pomoći mogu ostvariti korisnici temeljem zamolbe (samca ili obitelji), u slučaju da zbog iznimno teških trenutačnih okolnosti (teške bolesti, kupnje ortopedskih pomagala, elementarne nepogode ili druge nevolje) korisnik nije u mogućnosti zadovoljiti osnovne životne potrebe. Unutar ove skupine rashoda nalaze se i izdaci vezani za novčane donacije za novorođenu djecu i sklapanje braka.

* + - 1. Ostali rashodi

U planu Proračuna Općine Dugopolje za 2020. godinu ostali rashodi planiraju se u iznosu od 7.574.200,00 kn. Odnose se na tekuće donacije, kapitalne donacije, kazne penale i naknade štete, izvanredne rashode i kapitalne pomoći. Najveći udio u ostalim rashodima planira se na tekuće donacije u iznosu od 5.229.000,00 kn.

* + 1. Rashodi za nabavu nefinancijske imovine

Rashodi za nabavu nefinancijske imovine planiraju se u Planu Proračuna Općine Dugopolje za 2020. godinu u iznosu od 27.259.000,00 kn. Rashodi za nabavu nefinancijske imovine obuhvaćaju rashode za nabavu neproizvedene i proizvedene dugotrajne imovine i rashode za dodatna ulaganja na građevinskim objektima.

U nastavku slijedi detaljniji prikaz pojedinih skupina rashoda unutar rashoda za nabavu nefinancijske imovine.

Rashodi za nabavu nefinacijeke imovine 27.590.000,00 kn

Materijalna imovina 300.000,00 kn

Nematerijalna imovina

99.000,00 kn

Građevinski objekti 26.293.000,00 kn

Postrojenja i oprema

207.000,00 kn

Nematerijalna proizvedena imovina 300.000,00 kn

Plemeniti metali i ostale pohranjene vrijednosti 60.000,00 kn

Slika 1[[1]](#footnote-1). Shematski prikaz rashoda za nabavu nefinancijske imovine

* 1. Rashodi i izdaci proračuna po organizacijskoj klasifikaciji

Razdjel je, sukladno *Pravilniku o proračunskim klasifikacijama*, organizacijska razina utvrđena za potrebe planiranja i izvršavanja proračuna, a sastoji se od jedne ili više glava.

Status razdjela državnog proračuna dodjeljuje se ministarstvima i onim proračunskim korisnicima državnog proračuna koji su izravno odgovorni Hrvatskom saboru ili predsjedniku Republike Hrvatske *dok se status razdjela proračuna jedinica lokalne i područne (regionalne) samouprave može dodijeliti izvršnom tijelu, predstavničkom tijelu i upravnim tijelima.*

Sukladno gore citiranom Pravilniku, Proračun Općine Dugopolje ima dva razdjela, i to razdjel 001 Predstavničko tijelo i razdjel 001 Jedinstveni upravni odjel i općinski načelnik.

Glava je organizacijska razina utvrđena za potrebe planiranja i izvršavanja proračuna. Treba naglasiti da status razdjela i glave dodjeljuje Ministarstvo financija odnosno upravno tijelo za financije jedinice lokalne i područne (regionalne) samouprave. Proračun Općine Dugopolje strukturiran je i s četiri glave, od čega su dvije proračunski korisnici.

Programska klasifikacija uspostavlja se definiranjem programa, aktivnosti i projekata. Program je skup neovisnih, usko povezanih aktivnosti i projekata usmjerenih ispunjenju zajedničkog cilja, a sastoji se od jedne ili više aktivnosti i/ili projekata, a aktivnost i projekt pripadaju samo jednom programu.

Proračun općine Dugopolje (Slika 2.) je podijeljen na osamnaest programa (Slika 2.-naredna stranica).

DEFINIRANI PROGRAMI

Program 1000 Djelatnost predstavničkih tijela

Program 2000 Javna uprava i administracija

Program 2001 Upravljanje imovinom

Program 2002 Predškolski odgoj

Program 2003 Osnovno, srednjoškolsko i visoko obrazovanje

Program 2004 Promicanje kulture

Program 2005 Razvoj civilnog društva

Program 2006 Razvoj sporta i rekreacije

Program 2007 Socijalna skrb i poticanje demografske obnove

Program 2008 Organiziranje i provođenje zaštite i spašavanja

Program 2009 Zaštita, očuvanje i unapređenje zdravlja

Program 2010 Jačanje gospodarstva i poljoprvrede

Program 2011 poticanje razvoja turizma

Program 2012 Zaštita okoliša

Program 2013 Razvoj i sigurnost prometa

Program 2014 Razvoj i upravljanje sustava vodoopskrbe,

odvodnje i zaštite vode

Program 2015 Održavanje komunalne infrastrukture

Program 2016 Prostorno uređenje i unapređenje stanovanja

Slika 2. Definirani programi Općine Dugopolje[[2]](#footnote-2)

* + 1. Program 1000 Djelatnost predstavničkih tijela

Navedenim programom osiguravaju se sredstva za rad općinskog vijeća u iznosu od 604.200,00 kn. Program se dijeli na 4 aktivnosti prikazane na Slici 3.

Program 1000 Djelatnost predstavničkih tijela

Rad Općinskog vijeća 365.000,00 kn

Rad političkih stranaka 79.200,00 kn

Savjet mladih Općine Dugopolje 15.000,00 kn

Obilježavanje Dana općine i ostalih blagdana 145.000,00 kn

Slika 3. Djelatnost predstavničkih tijela[[3]](#footnote-3)

* + 1. Program 2000 Javna uprava i administracija

Programom javne uprave i administracije planirana su sredstva u iznosu od 7.146.000,00 kn. Planirane su za financiranje redovne aktivnosti i efikasno pružanje usluga građanstvu. Aktivnosti zahvaćene navedenim programom prikazane su na Slici 4.(naredna stranica).

Program 2000 Javna uprava i administracija

Redovan rad 2.190.000,00 kn

Rashodi poslovanja 1.185.000,00 kn

Članstva u udrugama i organizacijama 46.000,00 kn

Usluge pravnog zastupanja i ostale intelektualne usluge 630.000,00 kn

Otplate zajmova i financijski rashodi 3.025.000,00

Proračunska pričuva 70.000,00 kn

Slika 4. Javna uprava i administracija[[4]](#footnote-4)

* + 1. Program 2001 Upravljanje imovinom

Upravljanje i raspolaganje općinskom imovinom, odnosno ulaganje u dugoročnu održivost imovine financira se kroz program Upravljanje imovinom. Ovim programom, u 2020 godini, planiraju se sredstva u iznosu od 915.000,00 kn, i to za financiranje aktivnosti održavanja i nabavu nekretnina u vlasništvu Općine Dugopolje.

* + 1. Program 2002 Predškolski odgoj

Program je usmjeren na stvaranje uvjeta za obavljanje predškolske djelatnosti radi zadovoljenja potreba građana općine Dugopolje za predškolskim odgojem djece. Cilj programa je uključivanje što većeg broja djece u organizirane primarne i dodatne programe dječjeg vrtića, čime se iskazuje društvena briga o djeci, te kvalitetno provođenje programa njege, odgoja i naobrazbe djece predškolskog uzrasta. Za ostvarenje ovog programa planirana su sredstva u iznosu od 13.468.000,00 kn, a odnose se u najvećem dijelu na provedbu kapitalnog projekta K200201 Izgradnja dječjeg vrtića u Dugopolju u iznosu od 11.758.000,00 kn.

* + 1. Program 2003 Osnovno, srednjoškolsko i visoko obrazovanje

Temeljni cilj Programa osnovno, srednjoškolsko i visoko obrazovanje je unapređenje životnih standarda mladih na području općine putem svih područjima obrazovanja. Aktivnosti financirane ovim programom prikazane su na Slici 5.

Osnovno, srednjoškolsko i visoko obrazovanje 910.000,00 kn

Sufinanciranje prehrane i osiguranja učenika O.Š. Dugopolje 150.000,00 kn

Stipendiranje učenika i studenata 500.000,00 kn

Nabava opreme za O.Š.Dugopolje 100.000,00 kn

Nabava radnih materijala za učenike O.Š.Dugopolje 160.000,00 kn

Slika 5. Osnovno, srednjoškolsko i visoko obrazovanje[[5]](#footnote-5)

Održavanje objekata i uređenja komunalne infrastrukture temelji se na Zakonu o komunalnom gospodarstvu (NN 68/18). Program obuhvaća aktivnosti tekućeg održavanja odvodnja atmosferskih voda, održavanje čistoće u dijelu koji se odnosi na čišćenje javnih površina, održavanje javnih površina, javne rasvjete, i groblja. Opći cilj programa je usmjeren ka stvaranju pretpostavki za razvoj konkurentnog i održivog gospodarstva. Poseban cilj provođenja planiranih aktivnosti u sklopu projekta je održavanje funkcionalnosti postojeće komunalne infrastrukture kroz redovno održavanje, hitne intervencije ili pojačano održavanje.

Program izgradnje objekata i uređaja komunalne infrastrukture usmjeren je na investicijske zahvate u području nerazvrstanih cesta, javnih površina, javne rasvjete, groblja i komunalnih vodnih građevina. Osnovni cilj programa je razvoj konkurentnog i održivog razvoja općine.

Posebni cilj programa je zadovoljenje potreba građana u smislu osiguranja adekvatne prometne, javne i komunalne infrastrukture koja će stvoriti jednake životne uvjete stanovnika općine Dugopolje na svim njegovim područjima.

* + 1. Program 2004 Promicanje kulture

Programom se utvrđuju aktivnosti, poslovi, djelatnosti, akcije i manifestacije u kulturi od *z*načaja za općinu Dugopolje kao i njegovu promociju na svim razinama suradnje. Posebice se podržava i potiče kulturno-umjetničko stvaralaštvo, programi ustanova kulture, te akcije i manifestacije koje doprinose promicanju kulture. Osnovni cilj programa je unapređenje kvalitete života građana te osiguranje financijskih sredstava za djelovanje udruga u kulturi. Planirani iznos koji će se utrošiti na aktivnosti ovog programa u 2020 godini iznosi 950.000,00 kn.

* + 1. Program 2005 Program razvoj civilnog društva

Program razvoja civilnog društva ostvaruje se kroz aktivnost financiranja javnih potrebama u ostalim programima civilnog društva u iznosu od 330.000,00 kn.

* + 1. Program 2006 Razvoj sporta i rekreacije

Programom javnih potreba u športu osiguravaju se financijska sredstva za financiranje športskih udruga općine Dugopolje. Osnovni cilj programa je stvaranje poticajnog okruženja za razvoj civilnog društva na području općine, odnosno poboljšanje razine kvalitete športa, posebno onog dijela koji će pridonijeti promidžbi općine Dugopolje na razini RH i na međunarodnom planu, te uključivanje što većeg broja djece i mladeži u šport. Aktivnosti financirane ovim programom su financiranje javnih potreba u sportu, sufinanciranje troškova školske dvorane i izgradnja športskog rekreativnog centra u ukupnom iznosu 5.120.000,00 kn.

* + 1. Program 2007 Socijalna skrb i poticanje demografske obnove

Program socijalne skrbi provodi se radi osiguranja socijalne pomoći za socijalno najugroženije i najranjivije skupine građana općine Dugopolje.

Radi se o građanima koji ostvaruju pravo na pomoć prema kriterijima utvrđenima Odlukom o socijalnoj skrbi („Službeni vjesnik Općine Dugopolje“ 10/17). Program podrazumijeva pružanje pomoći za podmirenje troškova stanovanja, pomoć za nabavu ogrijeva, pomoć za opremu, odnosno stvaranje jednakih životnih uvjeta stanovnicima općine Dugopolje na svim njegovim područjima.

Cilj programa je unapređenje kvalitete života, odnosno osnovnih životnih potreba stanovništva koje se radi raznih životnih prilika (ili neprilika) našlo u potrebi. Aktivnosti financirane ovim programom prikazane su na Slici 6.

Socijalna skrb i poticanje demografsk obnove 1.810.000,00 kn

Poklon novorođenoj djeci

250.000,00 kn

Poklon prilikom sklapanja braka 200.000,00 kn

Sufinanciranje cijene prijeoza JPG 450.000,00 kn

Pomoć za podmirenje troškova stanovanja 100.000,00 kn

Pomoć za podmirenje troškova liječenja 100.000,00 kn

Jednokratna ppomoć za ogrijev 20.000,00 kn

Pogrebni troškovi za osobe lošijeg imovinskog stanja 30.000,00 kn

Jednokratne pomoći obiteljima i kućanstvima 300.000,00 kn

"Zaželi"-"Prilika za rad" Program zapošljavanja teško zapošljivih osoba 360.000,00 kn

Slika 6. Socijalna skrb i poticanje demografske obnove[[6]](#footnote-6)

* + 1. Program 2008 Organiziranje i provođenje zaštite te Program 2009 Zaštita, očuvanje i unapređenje zdravlja

Cilj ovih programa je unaprijediti životni standard građana na području općine kroz osiguranje sigurnih uvjeta živote, te prevenciju zdravlja. Aktivnosti koje se financiraju *vez*ane su za financiranje Dobrovoljnog vatrogasnog društva, Hrvatske gorske službe spašavanja, Crvenog križa te za financiranje sustava civilne zasitite, deratizacije i dezinsekcije i zbrinjavanja uginulih životinja. Sredstva osigurana u proračunu 2020 godine za financiranje navedenih aktivnosti iznose 2.065.000,00kn, gdje se najveći udio odnosi na financiranje redovne djelatnosti Dobrovoljnog vatrogasnog društva Dugopolje (1.215.000,00 kn).

* + 1. Program 2004 Promicanje kulture

Program za cilj ima jačanje rasta i razvoja, konkurentnosti i poboljšanja kvalitete života u Općini Dugopolje kao ruralnog područja, te postizanje raznolikosti cjelokupnog gospodarstva na području općine. Ovim programom osigurana su sredstva u iznosu od 2.600.000,00 kn za financiranje aktivnosti potpore i poticaju gospodarstva, naknada šteta te za financiranje kapitalnih projekata kao što su uređenje uredskih prostorija Razvojne agencije, uređenje i izgradnja komunalne infrastrukture poslovnih zona. Najveći udio u financiranju ovog programa ima uređenje i izgradnja poslovne zone Podi zapad u iznosu od 1.200.000,00 kn.

* + 1. Program 2011 Promicanje razvoja turizma

Poticanje razvoja turizma za cilj ima jačanje turizma kao mogućeg pokretača ukupnog razvoja gospodarstva općine, stvaranje cjelogodišnje turističke ponude te razvoj i unapređenje posebnih oblika turizma, koristeći prirodne i kulturne resurse na principima održivosti. Programom su sufinancirane, aktivnost i projekti u ukupnom iznosu od 1.645.000,00 kn (Slika 7.-naredna stranica).

Aktivnosti 70.000,00 kn

- Turistička zajednica općine

-Održavanje sustava javnih bicikli

Kapitalni projekti 1.375.000,00 kn

-"Skriveni habitati"-uređenje maog puta

-Izgradnja ljetne pozornice Sv.Roko

Tekući projekti 200.000,00 kn

-Uređenje planinarske staze na mosoru

Slika 7. Program poticanja turizma[[7]](#footnote-7)

* + 1. Program 2012 Zaštita okoliša

Cilj programa zaštite okoliša je razvijanje infrastrukture i javnih usluga u području gospodarenja komunalnim otpadom, u cilju uravnoteženog i održivog razvoja Hrvatske. Za financiranje programa u 2020 godini planirano je 4.160.000,00 kn, čim se planira provesti aktivnosti odvoza krupnog otpada, naknade za odlagališta, sakupljanje otpada, tekući projekt sufinanciranje nabavke kanti te kapitalni projekt izgradnja reciklažnog dvorišta.

* + 1. Program 2013 Razvoj i sigurnost prometa

Razvoj i sigurnost prometa ima za cilj ostvariti bolju povezanost prostora unutar općine te brže i učinkovitije integriranje cestovne mreže s ostalim pravcima unutar županije.

Na Slici 8. (naredna stranica) prikazane su aktivnosti i kapitalni projekti planirani ovim programom u ukupnom iznosu 2.555.000,00 kn.

Aktivnosti

Održavanje sustava javne rasvjete 675.000,00 kn

Održavanje nerazvrstanih cesta 950.000,00 kn

Kapitalni projekti

Izgradnja objekata javne rasvjete 230.000,00 kn

Rekonstrukcija Stepinčeve ulice i Ulice 114. brigade 200.000,00 kn

Slika 8. Razvoj i sigurnost prometa[[8]](#footnote-8)

* + 1. Program 2014 Razvoj i upravljanje sustava vodoopskrbe, odvodnje i zaštite voda, te Program 2015 Održavanje komunalne infrastrukture

Održavanje objekata i uređenja komunalne infrastrukture temelji se na Zakonu o komunalnom gospodarstvu (NN 68/18). Program obuhvaća aktivnosti tekućeg održavanja odvodnja atmosferskih voda, održavanje čistoće u dijelu koji se odnosi na čišćenje javnih površina, održavanje javnih površina, javne rasvjete, i groblja. Opći cilj programa je usmjeren ka stvaranju pretpostavki za razvoj konkurentnog i održivog gospodarstva.

Razvoj i upravljanje sustava vodopskrbe, odvodnje i zaštite voda

2.270.000,00

* + Redovno ispitivanje voda 20.000,00 kn
  + Održavanje građevina javne odvodnje i oborinskih voda 200.000,00 kn
  + Izgradnja sekundarne vodovodne mreže 300.000,00 kn
  + Sufinanciranje izgradnje kanalizacijskog priključka 350.000,00 kn
  + Sufinanciranje izgradnje fekalnog kolektora u ulici Kneza Višeslava 1.400.000,00 kn

Održavanje komunalne infrastrukture

690.000,00 kn

* + Održavanje groblja i mrtvačnice 240.000,00 kn
  + Zimska služba 100.000,00 kn
  + Održavanje čistoće javnih površina 200.000,00 kn
  + Održavanje javnih poršina na kojima nije dopušten promet motornim vozilima 150.000,00

Slika 9. Razvoj i upravljanje sustava vodoopskrbe, odvodnje i zaštite voda, te Održavanje komunalne infrastrukture [[9]](#footnote-9)

Poseban cilj provođenja planiranih aktivnosti u sklopu projekta je održavanje funkcionalnosti postojeće komunalne infrastrukture kroz redovno održavanje, hitne intervencije ili pojačano održavanje.

* + 1. Program 2016 Prostorno uređenje i stanovanje

Osnovni cilj programa je racionalno koristiti prirodne potencijale i razvijati stvorene strukture na način održivog razvoja, odnosno razvoja usklađenog s mogućnostima, ograničenjima i obvezama zaštite prostora. Samo upravljanje i kreiranja gospodarskog razvoja usmjereno je prema gospodarskom, tehnološkom i ekološki optimalnom iskorištavanju ukupnih raspoloživih prirodnih i kadrovskih potencijala s ciljem poboljšanja standarda življenja. Sukladno tome, projekti planirani programom u 2020 godini financirati će se u iznosu od 4.390.000,00 kn, a odnose se na izradu prostorno-planske dokumentacije, geodetskih izmjera, projektne dokumentacije za unapređenje javnih površina, izgradnju grobnica, izgradnja zelene tržnice, uspostave širokopojasnog interneta, te uređenje i izgradnje komunalne infrastrukture u stambenim zonama. Najveći udio rashoda u ovom programu odnosi se na izgradnju, uređenje i opremanje javnih površina u naseljima 1900.000,00 kn) i izgradnja zelene tržnice (890.000,00 kn)..

* 1. Rashodi i izdaci po funkcijskoj klasifikaciji

Funkcijska klasifikacija sadrži rashode razvrstane u skladu s njihovom namjenom. Brojčane oznake funkcijske klasifikacije razvrstane su u *r*azrede, skupine i podskupine. Funkcijska klasifikacija pokazuje aktivnosti jedinice lokalne i područne (regionalne) samouprave organizirane i ra*zv*rstane prema ulaganjima sredstava u djelatnosti popisane u Tablici 2. (naredna stranica).

* 1. Rashodi i izdaci proračuna po izvorima financiranja

Uz ekonomsku, programsku, funkcijsku i organizacijsku klasifikaciju, *klasifikacija po izvorima* (Tablica 3.-naredna stranica) financiranja uvedena je u sustav državnog proračuna, ali i proračuna jedinica lokalne i područne (regionalne) samouprave kako bi se os*iguralo praćenje korištenja sredstava dobivenih temeljem naplate različitih*

*prihoda.*

Izvore financiranja čine skupine prihoda i primitaka iz kojih se podmiruju rashodi i izdaci određene vrste i utvrđene namjene. Prihodi i primici planiraju se, raspoređuju i iskazuju prema izvorima iz kojih potječu, na temelju kojih se planiraju, izvršavaju i računovodstveno prate rashodi.

Za svaki prihod određeno je uz koji se izvor financiranja veže, a rashodi se izvršavaju u skladu s utvrđenim planom i ostvarenjem prihoda iz kojih se financiraju.

1. POPIS TABLICA

*Tablica 1.* *Prikaz planiranih rashoda i izdataka za razdoblje 2019.* *–* *2021.* *prema osnovnim vrstama…………………………………………………………………………..11*

[*Tablica 2. Prikaz prihoda po izvorima financiranja* 22](#_Toc469848268)

1. POPIS SLIKA

[*Slika 1.Shematski prikaz rashoda za nabavu nefinancijske imovine* 14](#_Toc469848289)

[*Slika 2. Prikaz definirani programa Općine Dugopolje*](#_Toc469848290) 16

[*Slika 3. Definirani programi Općine Dugopolje* 17](#_Toc469848291)

[*Slika 4. Komunalno održavanje* 18](#_Toc469848292)

[*Slika 5. Prikaz osnovnih izvora financiranja*](#_Toc469848293)…………………………………………..….21

1. POPIS GRAFIKONA

[*Grafikon 1.Pregled planiranih prihoda Općine Dugopolje za razdoblje 2019.-2021. godine…………………………………………………………………………………………6*](#_Toc469848347)

[*Grafikon 2. Preglad planiranih prihoda od poreza u 2019. godini.……………………..*7](#_Toc469848348)

[*Grafikon 3. Prihodi od upravnih i administrativnih pristojbi, pristojbi po posebnim propisima i naknada* 9](#_Toc469848349)

1. Izvor: JUO Općine Dugopolje [↑](#footnote-ref-1)
2. Izvor: JUO Općine Dugopolje [↑](#footnote-ref-2)
3. Izvor: JUO Općine Dugopolje [↑](#footnote-ref-3)
4. Izvor: JUO Općine Dugopolje [↑](#footnote-ref-4)
5. Izvor: JUO Općine Dugopolje [↑](#footnote-ref-5)
6. Izvor: JUO Općine Dugopolje [↑](#footnote-ref-6)
7. Izvor: JUO Općine Dugopolje [↑](#footnote-ref-7)
8. Izvor: JUO Općine Dugopolje [↑](#footnote-ref-8)
9. Izvor: JUO Općine Dugopolje [↑](#footnote-ref-9)